**Oznamy\_10 11 2020**

Vážení občania,

1. Na celoplošnom testovaní v 2. kole, v akcii „Spoločná zodpovednosť“, ktoré  sa konalo v dňoch 7. novembra a 8. novembra 2020 bolo v našej obci Ličartovce otestovaných 1 150 občanov. Počet pozitívnych výsledkov: 3.
2. Starostka obce prosí občanov, ktorí sa zúčastnili celoplošného testovania mimo našej obce a tých, ktorí sa testovali prostredníctvom RT-PCR testov a majú pozitívny výsledok, aby kontaktovali starostku priamo na mobilné číslo **0948 919 229**. Dôvodom je zabezpečenie preventívnych opatrení a ochrana zdravia ostatných občanov žijúcich v našej obci, ako aj napríklad ochrana zdravia doručovateľov zásielok a iných, s ktorými by mohli nevedomky prísť do kontaktu.
3. Informácie o povinnostiach pozitívne testovaných budú zverejnené na web stránke obce.

Starostka obce Ličartovce ďakuje všetkým zúčastneným občanom za spoluprácu pri zvládnutí akcie, za pokojný priebeh realizácie 2. kola celoplošného testovania.

Poďakovanie patrí aj pracovným testovacím tímom, ktoré zabezpečovali priamy výkon testovania, zástupcovi Policajného zboru SR a veliteľovi akcie „Spoločná zodpovednosť“.

Tiež ďakujem kolegyniam, ktoré sa postarali o stravu pre pracovné testovacie tímy, ostatným kolegom a dobrovoľníkom, ktorí pomáhali pri zabezpečovaní prevádzkových úloh obce pre dobrý a bezproblémový priebeh akcie.

Ďakujem všetkým  !

**Oznamy\_05 11 2020**

Vážení občania,

1. Občania, ktorí sú v karanténe, boli pozitívni,  žijú v spoločnej domácnosti, alebo prišli do kontaktu s pozitívnym sa nemôžu zúčastniť II. kola plošného testovania.
2. Pripomíname občanom, aby mali vždy pri sebe originál certifikátu vydaný na celoplošnom testovaní, ktoré sa uskutočnilo v dňoch 31.10.2020 a 1.11.2020.
3. *Uzatvorenie premávky - Oznamujeme občanom, že od 07. novembra 2020 v čase od 7.00 hod do 8. novembra 2020 do 20.00 hod bude uzatvorený vjazd z hlavnej cesty okolo kultúrneho domu v smere ku kostolu.*

O prípadných ďalších zmenách Vás budeme neodkladne informovať.

Všetky potrebné informácie ohľadom testovania sú uvedené na stránke <https://www.somzodpovedny.sk/>.

Presné znenie uznesenia vlády nájdete na tomto webe:

<https://rokovania.gov.sk/RVL>

Ďakujeme  !

**Oznamy\_04 11 2020**

Vážení občania,

1. Na základe informácie z veliaceho štábu Vám oznamujeme, že naša obec bude realizovať  2. kolo  testovania akcie „Spoločná zodpovednosť“, ktoré sa uskutoční v dňoch 7.11.2020 a 8.11.2020. Časový harmonogram 2. kola testovania nám bude oznámený.
2. Podrobnejšie informácie o spôsobe a harmonograme testovania Vám oznámime v čo možno najkratšom čase, po doručení organizačných pokynov veliacim štábom. Harmonogramy by sa výrazne meniť nemali, budú čiastočne upravené. Tak, ako v 1. kole testovania budú harmonogramy zverejnené na web stránke obce, na úradnej tabuli a na obchode JEDNOTA.
3. Podľa aktuálne dostupných informácií, testovania v 2. kole sa môžu zúčastniť aj tí občania, ktorí sa nezúčastnili 1. kola testovania.

Deti do 10 rokov veku a seniori nad 65 rokov veku, ktorí boli prihlásení do 1. kola testovania, sú naplánovaní v harmonograme aj do 2. kola testovania. V prípade, že rodičia detí do 10 rokov veku a seniori nad 65 rokov veku sa testovania v 2. kole chcú zúčastniť a neboli testovaní v 1. kole, môžu sa prihlásiť telefonicky na číslach:

**051 7931 723** alebo **0903 770 536**, prípadne e-mailom: [**obecpomaha@gmail.com**](mailto:obecpomaha@gmail.com)alebo   [**obec.licartovce@gmail.com**](mailto:obec.licartovce@gmail.com)

1. O zmenách Vás budeme neodkladne informovať.
2. Všetky potrebné informácie ohľadom testovania sú uvedené na stránke <https://www.somzodpovedny.sk/>.

Presné znenie uznesenia vlády nájdete na tomto webe: <https://rokovania.gov.sk/RVL>

Ďakujeme  !

**Oznam Ministerstva zdravotníctva Slovenskej republiky**

**K DOKTOROVI ÍSŤ MÔŽETE, AJ KEĎ STE NEBOLI NA TESTE**

Ak ste sa cez víkend nezúčastnili celoplošného testovania, na cestu do zdravotníckeho zariadenia platí výnimka zo zákazu vychádzania. Účelom môže byť neodkladné vyšetrenie alebo preventívna prehliadka.

Odporúčame však, aby ste svojho lekára alebo lekárku kontaktovali najprv telefonicky. Lekár na základe rozhovoru posúdi, či je nevyhnutné, aby ste prišli aj osobne.

Ak potrebujete vyšetrenie u špecialistu, v čase pandémie ochorenia Covid-19 nemusíte navštíviť vášho praktického lekára kvôli vystaveniu výmenného lístka.

Ak váš stav nie je akútny a ak je to možné, odporúčame v čo najväčšej miere komunikovať s lekárom telefonicky, formou videohovoru alebo SMS a tiež využívať elektronické predpisovanie receptov alebo poukazov na zdravotnícke pomôcky.

Samozrejme, v prípade neodkladnej zdravotnej starostlivosti, teda život ohrozujúcich prípadov búdu všetci pacienti bez rozdielu ošetrení.

**Nové opatrenia vlády SR**

Vláda SR prijala 22. októbra 2020 na základe odporúčaní Ústredného krízového štábu SR nové opatrenia. Ich prehľad je k dispozícii v priloženom PDF dokumente: [KŠ\_Opatrenia\_201022\_0v1](https://www.mosr.sk/data/files/4158_ks_opatrenia_201022_0v1.pdf)

**Plošné testovanie na COVID-19**

V súvislosti s ním vznikol web somzodpovedný.sk, na ktorom budú zverejňované aktuálne informácie o celoplošnom testovaní a odpovede na najčastejšie otázky. Vznikol aj videonávod, ktorý podrobne ukazuje, ako bude testovanie vyzerať.

<https://www.somzodpovedny.sk/>

**OZNAMY 14.09.2020**

Opatrenie ÚVZ SR zo dňa 14.09.2020 si môžte pozrieť [TU](http://www.uvzsr.sk/docs/info/covid19/final_opatrenia_ruska_14_09.pdf)

**OZNAMY 10.09.2020**

**Zvoz odpadu**

V obci bola vykonaná revízia vývozu odpadu v spolupráci so spoločnosťou KOSIT, a.s. Košice. Zároveň boli označené smetné nádoby domácností v zmysle prideleného počtu smetných nádob pre domácnosť. Revíziou bolo zistené, že domácnosti aj naďalej vykladajú odpad vo vreciach bez označenia logom KOSIT a tiež niektoré domácností vykladajú smetné nádoby nad rámec nimi pridelených smetných nádob. Na základe týchto zistení oznamujeme občanom, ktorí majú záujem o zvýšený počet smetných nádob, aby sa obrátili s touto požiadavkou na zamestnankyňu Obecného úradu pani Stopkovú Adrianu. V prípade potreby si môžete na Obecnom úrade zakúpiť vrecia s logom KOSIT, ktoré Vám budú vyvezené. **Smetné nádoby a vrecia bez označenia logom KOSIT nebudú spoločnosťou KOSIT, a.s. Košice vyvážané.**

**Oznamy\_26.08.2020**

**Manuál opatrení pre MATERSKÉ ŠKOLY**[**TU**](https://www.minedu.sk/materske-skoly-aktualizovane-2682020/)

**Manuál opatrení pre ZÁKLADNÉ ŠKOLY**[**TU**](https://www.minedu.sk/zakladne-skoly-a-skolske-zariadenia-aktualizovane-2682020/)

**Oznamy\_12 06 2020**

**Vážení občania,**

**Z poverenia CO Prešov vyrozumievacia obec Lemešany oznamuje, že dňom 14. júna 2020 24.00 hodinou končí na území SR núdzový stav.**

**Nová e-mail adresa** pre účely riešenia aktuálnej situácie v obci Ličartovce v zmysle zabezpečenia Preventívnych opatrení na zamedzenie šírenia koronavírusu: [obecpomaha@gmail.com](mailto:obecpomaha@gmail.com)  
  
**Dôležité oznamy:**

Aktualizácia 29.05.2020  
[Rozhodnutie o otvorení MŠ od 1.6.2020](https://www.licartovce.eu/korona/rozhodnutie_ms_od_1_6_2020.pdf)  
[Rozhodnutie o otvorení ZŠ od 1.6.2020](https://www.licartovce.eu/korona/rozhodnutie_zs_od_1_6_2020.pdf)  
[Organizácia a podmienky výchovy a vzdelávania MŠ a ZŠ do konca školského roka 2020](https://www.licartovce.eu/korona/info_ms_zs_od_01_06_2020.docx)  
[Aktuálne opatrenia ÚVZ SR + rozhodnutia ministerstva školstva](https://www.licartovce.eu/korona/zmos_25_05_2020.docx)